'The Simpsons' behaal TV-mylpaal | Maroela Media
'The Simpsons' behaal TV-mylpaal
The Simpsons is reeds in sy 29ste seisoen van die reeks. Foto: Facebook
Die gewilde animasie-televisiereeks, The Simpsons, het 'n besonderse mylpaal behaal as die spitstyd-draaiboekreeks wat nog die langste ooit op televisie gebeeldsaai is.
Dié rekord is voorheen behou deur die televisiereeks Gunsmoke waarvan 635 episodes van 1955 tot 1975 gebeeldsaai is.
CBS News berig The Simpsons het amptelik hierdie rekord verbeter met die 636ste episode van die reeks die afgelope Sondag in die VSA. Die episode getiteld "Forgive and Regret" fokus op die karakter Oupa Simpson wat baie siek word en 'n belydenis maak.
The Simpsons is reeds in sy 29ste seisoen nadat dit in 1989 vir die eerste keer gebeeldsaai is. Seisoen 30 is reeds in die beplanningsfase.
E News berig die skepper van die reeks, Matt Groening, het in 'n onderhoud met USA Today gesê die vervaardigers van die gewilde animasiereeks het nooit verwag dat die reeks só lank sou voortduur nie. "Toe ons begin het, het ons nie eens geweet of die Fox-netwerk dit gaan maak nie, wat nog te sê ons eie reeks. Fox was 'n eksperiment en hulle het ons toegelaat om feitlik enigiets te doen," het Groening gesê.
Dana Walden en Gary Newman, voorsitters en uitvoerende hoofde van die Fox-televisiegroep, het in 'n verklaring The Simpsons as 'n baanbrekersreeks bestempel.
"The Simpsons het soveel beteken vir die netwerk, die ateljee en almal by Fox en die reeks se voortgesette kulturele invloed oor die hele wêreld dien as 'n bewys van die gesamentlike briljantheid van Matt, Jim en Al. Baie geluk aan almal wat deel is van hierdie baanbrekersreeks. En aan die miljoene Simpsons-aanhangers oor die wêreld, dankie dat julle nog al die jare kyk. Ons is dankbaar om te sê daar is nog baie wat voorlê."
Mej. SA: Wie gaan vanjaar die kroon dra?
Jammer maar ek en my gesin vat geen krediet vir die godslasterlikke snert!
Ek stem saam met jou Netso, gemors in eerste graad hierdie. Simpsons, Family Guy en South Park is uiters swak en Godslasterlik. Selfs kinderflieks, as hulle nie Godslasterlik is nie, dan sit hulle verkeerde tekens of goed in. Ice age 4 comes to mind (die nuutste een), Sherk 1 gebruik Eddy Murphy God se naam, van die ander Sherks verkeerde tekens en so kan mens aangaan. Die klomp wat se mens kan die duiwel in alles kry as jy hom soek, wil ek voor se, mens kan nie die Here dien en jou besig hou met goed wat ooglopend nie… Lees meer »
Heeltemal korrek Netso, ek het na 'n dag, na die berig geplaas is, daarop geklik, aanvanklik wou ek nie, want ek het geweet waarvoor hulle staan. Jammer Maroela, maar jul oordeel om hierdie berig te plaas het julle in die steek gelaat. Julle het nie 'n idee wat "The Simpsons" propageer nie.
Sataniese program. Vreesaanjaande dinge heksogram and all
Hoop hulle maak nog lank baie programme. Ek bedoel hulle voorspellings kom ten miste waar. Soos toe hulle jare terug Donald Trump voorspel het, ne. Nous julle stil.